Posdiens-probleme ‘uitgesorteer’Argieffoto “Ons verseker kliënte dat ons bedrywighede weer ten volle operasioneel is nadat ŉ haakplek in die vlootbestuur vertragings in die vervoer van pos veroorsaak het. Ons takke en al die dienspunte is in kennis gestel van hierdie verwikkeling en volle diens aan ons kliënte sal teen Saterdag herstel wees,” het Mlu Mathonsi, waarnemende uitvoerende hoof van die Poskantoor, gesê. Volgens Mathonsi was die hoofoorsaak van die vertragings probleme met sy verskaffer van brandstofkaarte. Mathonsi het gesê dit was nie weens ŉ betalingsdispuut soos wat berig is nie. Hy het gesê positiewe gesprekke met die verskaffer is onderweg.